ບຣາຊີລປະກາດໄວ້ອາໄລ ນໍາພວກເຄາະຮ້າຍ ຈາກໄພນໍ້າຖ້ວມ
ບຣາຊີລປະກາດໄວ້ອາໄລແຫ່ງຊາດ ນໍາພວກທີ່ເສຍຊີວິດ ຈາກໄພນໍ້າຖ້ວມ 610 ຄົນ.
ລັດຖະບານບຣາຊິລໄດ້ປະກາດການໄວ້ອາໄລແຫ່ງຊາດເປັນເວລາ 3 ມື້ ນໍາປະຊາຊົນຈໍາ ນວນ ຢ່າງນ້ອຍ 610 ຄົນ ທີ່ໄດ້ເສຍຊີວິດໄປຍ້ອນໄພນໍ້າຖ້ວມແລະດິນເຈື່ອນທັບຢ່າງຂະ ໜານໃຫຍ່ນັ້ນ ຢ້ານກັນວ່າຈະມີປະຊາຊົນຫລາຍຄົນຕື່ມອີກເສຍຊີວິດ ຢູ່ໃນຂົງເຂດສອກ ຫລີກຫ່າງໄກ ບ່ອນທີ່ພວກຊ່ອຍກູ້ໄພຍັງບໍ່ທັນໄປຮອດໄປເຖິງ ລັດ Rio de Janeiro ຊຶ່ງເປັນເຂດທີ່ໄດ້ຮັບຜົນກະທົບຈາກໄພນໍ້າຖ້ວມນັ້ນ ໄດ້ປະກາດ ໄວ້ອາໄລນໍາພວກທີ່ເສຍຊີວິດໄປ ເປັນເວລາ 7 ມື້ ເລີ້ມແຕ່ວັນຈັນມື້ອື່ນນີ້ເປັນຕົ້ນໄປ ດິນ ຟ້າອາກດທີ່ຍັງບໍ່ດີຢູ່ຕໍ່ມາ ໄດ້ຂັດຂວາງຄວາມພະຍາຍາມຂອງພວກຊ່ອຍກູ້ໄພ ທີ່ຈະເຂົ້າໄປ ຊ່ວຍພວກປະຊາຊົນທີ່ຍັງຕົກຄ້າງຢູ່ຕາມເຈີ້ຍພູນ້ອຍແຫ່ງຕ່າງໆໃນເຂດສອກຫລີກຫ່າງໄກ ຍັງມີຊາກສົບໃນຈໍານວນນັບບໍ່ຖ້ວນ ທີ່ຍັງຝັງຢູ່ໃນກ້ອງຂີ້ຕົມແລະສິ່ງຫັກພັງຕ່າງໆ ບັນດາ ເຈົ້າໜ້າທີ່ຢ້ານວ່າ ຝົນຕົກຕໍ່ໄປອີກອາດສາມາດພາໃຫ້ເກີດຂີ້ຕົມເຈື່ອນທັບຄົນຕາຍຕື່ມອີກ ໃນຫລາຍມື້ຕໍ່ໜ້ານີ້ ພວກທີ່ລອດຊີວິດພາກັນຕໍາໜິຕິຕຽນທາງການວ່າ ບໍ່ໄດ້ໃຫ້ການຊ່ອຍເຫລືອຢ່າງພຽງພໍ ມີການບັນລະຍາຍສະຖານະການວ່າ ເປັນນຶ່ງໃນບັນດາໄພຫາຍຍະນະທີ່ຮ້າຍແຮງທີ່ສຸດເທົ່າທີ່ປະເທດໄດ້ປະສົບມາ ພາຍຸຝົນໃນຕົ້ນສັບປະດາແລ້ວນີ້ ໄດ້ນໍາເອົານໍ້າຝົນໃນປະລິມານເທົ່າກັນກັບປະລິມານນໍ້າຝົນ ທີ່ຕົກລົງມາໃນນຶ່ງເດືອນ ມາສູ່ຂົງເຂດທີ່ເປັນພູຜານັ້ນ ຂີ້ຕົມທີ່ໄຫລເຈື່ອນລົງມາຄືກັນກັບສາຍນໍ້າ ໄດ້ໄຫລທັບບ້ານເຮືອນຫລາຍຫລັງ ພັດເອົາລົດລາຫລາຍຄັນຂຶ້ນໄປຄ້າງຢູ່ເທິງຫລັງຄາຕຶກອາຄານ ແລະເຮັດໃຫ້ປະຊາຊົນ ປະມານ 14 ພັນຄົນ ຂາດທີ່ຢູ່ອາໄສ